יואל סטריק

יואל סטריק (נולד בשנת 1966) הוא קצין צה"ל במילואים בדרגת אלוף. שימש מפקד זרוע היבשה, מפקד פיקוד הצפון, מפקד פיקוד העורף, ראש חטיבת המבצעים באמ"ץ, מפקד עוצבת הגליל, מפקד עוצבת אדום, ומפקד חטיבת גבעתי. סטריק נולד וגדל בדימונה. בשנת 1985 התגייס לצה"ל והחל את שירותו הצבאי בקורס טיס, אך נשר ממנו. הוא התנדב לצנחנים ושובץ בגדוד 202. עבר מסלול הכשרה כלוחם וקורס מ"כים חי"ר, ושימש במשך מספר חודשים כמפקד כיתה. לאחר קורס קציני חי"ר שב לגדוד 202 ומונה למפקד מחלקה. בשנת 1988 עבר לחטיבת גבעתי ומונה למפקד פלגת הכשרות בפלחה"ן גבעתי. לאחר מכן שימש כמפקד פלוגת מסלול בגדוד שקד. בהמשך מונה למפקד פלוגת החוד בגדוד שקד. לאחר מכן שימש כמפקד פלנ"ט גבעתי. בשנת 1993 יצא לחופשה ללימודי תואר ראשון בלימודי המזרח התיכון באוניברסיטת תל אביב. בשנת 1995 מונה לסגן מפקד גדוד שקד. בשנת 1996 הועלה לדרגת סא"ל ומונה לראש ענף נ"ט במל"י, ושימש בתפקיד עד שנת 1997. בהמשך שימש מפקד גדוד שקד בין השנים 1997–1999. לאחר מכן מונה למפקד גדוד גפן בין השנים 1999–2001. בשנת 2001 הועלה לדרגת אל"ם ומונה למפקד חטיבה 5, ושימש בתפקיד עד שנת 2002. ב-18 במרץ 2002 מונה למפקד החטיבה הצפונית ברצועת עזה, והוביל את החטיבה בלחימה כנגד הטרור הפלסטיני באינתיפאדה השנייה ברצועת עזה, בשנת 2004 סיים את תפקידו. לאחר מכן יצא ללימודי אסטרטגיה בבית הספר למלחמה של צבא ארצות הברית בקרלייל שבפנסילבניה. ב-20 בספטמבר 2005 מונה למפקד חטיבת גבעתי, והוביל את החטיבה בין היתר במבצע גשמי קיץ ובמלחמת לבנון השנייה, את תפקידו סיים ב-26 ביולי 2007. ב-9 באוגוסט 2007 הועלה לדרגת תא"ל ומונה למפקד עוצבת אדום, וסיים את תפקידו ב-1 ביולי 2009. ב-9 באוגוסט 2009 מונה למפקד עוצבת הגליל, ושימש בתפקיד עד 6 בנובמבר 2011. ב-25 בדצמבר 2011 מונה לראש חטיבת המבצעים באמ"ץ, וכיהן בתפקיד עד שנת 2014. בספטמבר 2014 מונה למפקד קורס מפקדי פלוגות ומפקדי גדודים, ושירת בתפקיד עד מרץ 2015. ב-23 במרץ 2015 הועלה לדרגת אלוף וב-31 במרץ נכנס לתפקידו כמפקד פיקוד העורף, ושירת בתפקיד עד 5 בפברואר 2017. ב-19 במרץ 2017 מונה למפקד פיקוד הצפון, והוביל את כוחות הפיקוד בין היתר במהלך מבצע מגן צפוני, את תפקידו מילא עד 3 באפריל 2019. ב-6 במאי 2019 מונה למפקד זרוע היבשה. באפריל 2021 ביקר במפקדת צבא ארצות הברית ונפגש עם גנרל ג'יימס מקונוויל. הביקור נועד להידוק שיתוף הפעולה של זרוע היבשה עם צבא ארצות הברית. בנוסף נפגש גם עם מפקד פיקוד כוחות צבא ארצות הברית גנרל מייקל גארט, האחראי לשיגור כוחות משימה מבצעיים לגזרות השונות. שימש בתפקיד מפקד זרוע היבשה עד 12 באוקטובר 2021. בסיום תפקידו עבר לשמש כעמית מחקר במכון היהודי לביטחון לאומי של אמריקה (JINSA) בהמתנה להחלטה לגבי המשך הקריירה הצבאית שלו. סטריק מתגורר בכוכב יאיר, נשוי לשרית ואב לשלושה - דן, ניר ורון. בעל תואר ראשון בלימודי המזרח התיכון מאוניברסיטת תל אביב, ותואר שני באסטרטגיה ממכללת המלחמה של צבא ארצות הברית בקרלייל שבפנסילבניה. סטריק בוגר תוכנית קרן וקסנר. המשמר הלאומי של אינדיאנה ופיקוד העורף, בתרגיל חילוץ והצלה משותף "United Front 2016", יוני 2016 סטריק עם מפקד צבא היבשה של ברזיל, גנרל אדסון ליאל פוז'ול (אנ'), דצמבר 2019 סטריק מלווה את גנרל אדסון ליאל פוז'ול במשמר כבוד בהשתתפות צוערי בה"ד 1 במוזיאון השריון בלטרון, דצמבר 2019 סטריק בפגישה עם מפקד צבא ארצות הברית, גנרל ג'יימס מקונוויל, אפריל 2021 מדיה וקבצים בנושא יואל סטריק בוויקישיתוף יואל סטריק באתר חטיבת גבעתי אמיר בוחבוט‏, הרמטכ"ל הבא? מצעד תתי-האלופים המבטיחים בצה"ל, באתר וואלה, 16 בספטמבר 2012 יואב לימור, "כיפת ברזל הכניסה את העורף לשאננות", באתר ישראל היום, 9 בפברואר 2017 יאיר קראוס, קשוח, מתוח: אלוף פיקוד הצפון החדש נכנס לגזרה רגישה, באתר nrg‏, 25 במרץ 2017 רון בן ישי, אלוף פיקוד צפון היוצא: "המלחמה הבאה - קצרה לעורף, ארוכה יותר לצבא", באתר ynet, 19 באפריל 2019 אמיר בוחבוט‏, אלוף פיקוד הצפון מסכם קדנציה: חיזבאללה מסוגל לירות אלף רקטות ביום, באתר וואלה, 19 באפריל 2019 יואל סטריק, צח משה, "סיפור של אלופים", בין הקטבים 28–30, אוקטובר 2020, באתר צה"ל עמוס הראל, מפקד זרוע היבשה מסביר למה צה"ל נמנע מכיבוש עזה, באתר הארץ, 8 באוקטובר 2021 יואב זיתון, הרמטכ"ל החליט: ארבעה מינויים חדשים בצה"ל, באתר ynet, 17 בפברואר 2019 יואב זיתון, האלוף נומה לפיקוד מרכז, אלון ראש אג"ם, באתר ynet, 18 בינואר 2015 סתיו שפיר, אנחנו לא אפורים. אנחנו סגולים, במחנה, 2 בדצמבר 2005, עמוד 12, כפי שהועלה באתר "פרש" העלאת אלוף-משנה יואל סטריק לדרגת תת-אלוף ומינויו למפקד עוצבת 'אדום', במקור, באתר דובר צה"ל, 9 באוגוסט 2007; כעת, מתוך ארכיון האינטרנט אמיר זוהר, זה מה יש, ועם זה נפסיד, באתר הארץ, 23 באוגוסט 2006 אמיר בוחבוט‏, הרמטכ"ל הבא? מצעד תתי-האלופים המבטיחים בצה"ל, באתר וואלה, 16 בספטמבר 2012 אמיר בוחבוט, תא"ל יואל סטריק מונה למפקד עוצבת הגליל, באתר nrg‏, 10 באוגוסט 2009 תא"ל הרצי הלוי נכנס לתפקידו כמפקד עוצבת "הגליל", באתר צה"ל (דרך ארכיון האינטרנט), 6 בנובמבר 2011 רותם פסו, תא"ל סטריק נכנס לתפקידו כראש חטיבת המבצעים באמ"ץ, באתר צה"ל (דרך ארכיון האינטרנט), 25 בדצמבר 2011 עוזי ברוך, סגן הרמטכ"ל החדש: אלוף אביב כוכבי, באתר ערוץ 7, 3 בנובמבר 2016 עדי חשמונאי‏, הרמטכ"ל מתחייב: "נמשיך למנוע העברת נשק מתקדם לחיזבאללה", באתר וואלה, 19 במרץ 2017 גל פרל פינקל, הערכת אמ"ן מזהה אפשרות להסדרה עם חמאס, בדרום בינתיים אין רגיעה, באתר זמן ישראל, 2 ביולי 2020 טל לב רם, ‏סבב מינויים בצה"ל: האלוף סטריק מונה למפקד זרוע היבשה, אמיר ברעם יחליפו בפיקוד צפון, באתר מעריב אונליין, 17 בפברואר 2019 טקס חילופי מפקד זרוע היבשה, באתר צה"ל, 12 באוקטובר 2021 לילך שובל, שני אלופים ממתינים לתפקיד - דווקא בחו"ל, באתר ישראל היום, 23 בדצמבר 2021